recursal/SuperWikiNEXT-32B huggingface dataset:
**கே. சி. தாசு** என்பது **கே. சி. தாசு பேரன் தனியார் நிறுவனம்** (*K.C. Das Grandson Pvt. Ltd.*) என்றும் அறியப்படுகிறது**.** இந்நிறுவனம் இனிப்பு மற்றும் சிற்றுண்டிகளுக்குப் பிரபலமான ஓர் இந்திய மிட்டாய் நிறுவனம் ஆகும். இது குறிப்பாக வங்காளத்தில் இரசகுல்லாவின் வெள்ளை பஞ்சுபோன்ற வடிவத்திற்காக அறியப்படுகிறது, இது நிறுவனரின் மூதாதையரான நோபின் சந்திர தாசால் அறிமுகப்படுத்தப்பட்டது.

வரலாறு
------

  

1868-இல், கொல்கத்தாவைச் சேர்ந்த நோபின் சந்திர தாசு, முதன் முறையாக இசகுல்லாவை சோதனை முறையில் உருவாக்கினார். இதைத் தொடர்ந்து, நோபின் தாசின் மகனான கே. சி. தாசு, இரசகுல்லாவை கலனில் அடைத்து விற்பனைச் செய்யத் தொடங்கினார், இதன் விளைவாக இந்த இனிப்பு பரவலாகக் கிடைத்தன. இவரது மகன், சாரதா சரண் தாசு, கே. சி. தாசு தனியார் நிறுவனம் என குடும்ப நிறுவனங்களை ஒருங்கிணைத்து நிறுவினார். மேலும் வணிகத்தில் புரட்சிக்கும் வளர்ச்சிக்கு முக்கிய காரணமாக இருந்தார். 1955ஆம் ஆண்டில், சாரதா சரண் தனது இரண்டாவது மகன் தேபேந்திர நாத் தாசுடன் ஏற்பட்ட கருத்து மாறுபாடு காரணமாகக் குடும்பத்திற்குள் நிரந்தரமான பிரிவினைக்கு வழிவகுத்தது. தேபேந்திர நாத் தாசு குடும்பத்தை விட்டு வெளியேறி காளிகாட்டில் தனது சொந்த இந்திய மிட்டாய்க் கடையை நிறுவினார், இதற்கு இவரது மறைந்த தாத்தாவின் நினைவாக "கே. சி. தாசு பேரன்" என்று பெயரிட்டார்.

ஏற்றுமதி
--------

கே. சி. தாசு பேரனின் தயாரிப்புகள் வங்காளத்தில் பரவலாகப் பயன்படுத்தப்படுவது மட்டுமல்லாமல், இங்கிலாந்து, அமெரிக்கா, வங்களாதேசம் போன்ற பல நாடுகளுக்கும் ஏற்றுமதி செய்யப்படுகின்றன.

மேற்கோள்கள்
-----------

1. ↑  "The Telegraph - Calcutta : Metro". Archived from the original on 6 October 2014. Retrieved 4 June 2015.
2. 1 2  "Nobin Chandra Das Inventor of Rossogolla" – via www.youtube.com.
3. ↑  "Chatterbox: Rosogolla – Ancient Bengali Sweet?". 7 April 2012.
4. ↑  "A sweet rush". *The New Indian Express*.
5. ↑  "Sticky Sweet Success". Indian Express. 2011-10-30. Retrieved 2012-07-13.
6. ↑  Sarada Charan Das
7. ↑  "History Of Rasgulla - Origin Of Rasgulla, Interesting Information On Background Of Rasgulla". *lifestyle.iloveindia.com*.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Allium subg. Allium|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**பினா பாசுனெட்டு (Bina Basnett) இந்தியாவைச் சேர்ந்த ஓர் அரசியல்வாதியாவார்.** சிக்கிம் மாநிலத்தில் வசிக்கும் இவர் அம்ரோ சிக்கிம் கட்சியின் தலைவரும் ஆவார்.

அரசியல் வாழ்க்கை
----------------

பினா பாசுனெட்டு 2003 ஆம் ஆண்டில் கேங்டாக் தியோராலி பெண்கள் மூத்தோர் மேல்நிலைப் பள்ளியில் தனது பள்ளிப்படிப்பை முடித்தார். சிக்கிம் மணிப்பால் பல்கலைக்கழக மருத்துவக் கல்லூரியில் தனது மருத்துவப் படிப்பை முடித்து பட்டம் பெற்றார். 2009  ஆம் ஆண்டில் இளநிலை மருத்துவம் படித்து முடித்த பிறகு, 2013 ஆம் ஆண்டு காங்டாக்கிலுள்ள அதே கல்லூரியில் தனது முதுநிலை மருத்துவப் படிப்பைத் தொடர்ந்தார், பின்னர் புது தில்லியின் லேடி ஆர்டிங்கு மருத்துவக் கல்லூரியில் விரிவுரையாளராகப் பணியாற்றினார்.

2018 ஆம் ஆண்டு மே மாதம் 31 ஆம் தேதியன்று அன்று பைச்சுங் பூட்டியா தலைமையிலான அம்ரோ சிக்கிம் கட்சியில் பினா பாசுனெட்டு சேர்ந்தார்.  தொடக்க விழாவில், இவர் அக்கட்சியின் 9 துணைத் தலைவர்களில் ஒருவராக தேர்ந்தெடுக்கப்பட்டார்.

தொடக்க விழா முடிந்த சுமார் 8 மாதங்களுக்கு, கட்சியின் தலைவர் பதவி காலியாக இருந்தது.  2019 ஆம் ஆண்டு சனவரி மாதம் 24 ஆம் தேதியன்று துணைத் தலைவராக இருந்த பினா பாசுனெட்டு அம்ரோ சிக்கிம் கட்சியின் முதலாவது தலைவருக்கு பரிந்துரைக்கப்பட்டார். 2019 சிக்கிம் சட்டப்பேரவைத் தேர்தலில், அவர் அப்பர் தடோங்கு தொகுதியில் இருந்து வேட்பாளராக நின்றார். ஆனால் 1.63 சதவீத வாக்குகளை மட்டுமே பெற்று தேர்தலில் தோல்வியடைந்தார். 

2022 ஆம் ஆண்டு செப்டம்பர் மாதம் 20 ஆம் தேதியன்று கட்சித் தலைவர்கள் மற்றும் உறுப்பினர்களால் பைச்சுங் பூட்டியா அம்ரோ சிக்கிம் கட்சியின் புதிய தலைவராக ஒருமனதாக தேர்ந்தெடுக்கப்பட்டார்.  பினா பாசுனெட்டு தனது பதவிக்காலத்தை நிறைவு செய்தார்.

தேர்தல் பதிவு
-------------

சிக்கிம் சட்டப்பேரவைத் தேர்தல்

| ஆண்டு | தொகுதி | அரசியல் கட்சி | விளைவு | நிலைப்பாடு | வாக்குகள் | % வாக்குகள் | % மார்ஜின் | வைப்பு | ஆதாரம் |
| --- | --- | --- | --- | --- | --- | --- | --- | --- | --- |
| 2019 | அப்பர் தடோங்கு | அம்ரோ சிக்கிம் கட்சி | தோல்வி | 3வது/5 | 123 | 1.63 | -49.38 | இழந்தவர். |  |


1. 1 2  "Dr. Bina Basnett elected as President of HSP Party". *The Voice of Sikkim*. 24 January 2019. .
2. ↑  "Hamro Sikkim Party launched at Daramdin". *Sikkim Express*. 1 June 2018. .
3. ↑  "Footballer Bhaichung Bhutia becomes new president of Hamro Sikkim Party". *Business Standard*. 20 September 2022. .
4. ↑  "Upper Tadong Election Result 2019 LIVE COUNTING". *Firstpost*. 27 May 2019. .
**நிலோபர் ரஹ்மானி** (*Niloofar Rahmani*) (பாரசீக மொழி: نیلوفر رحمانی‎, born 1992) இவர் ஆப்கானித்தான் நாட்டில் 2001 ஆம் ஆண்டில் தாலிபான்களின் விழ்ச்சிக்குப் பின்னர் ஆப்கானிசுதானின் முதல் பெண் விமான இராணுவ விமான ஓட்டுனராக பயிற்சி பெற்று வேலையில் தேர்வானார். இவருக்கு பல கொலை மிரட்டல்கள் வந்தபோதிலும் பயிற்சியை வெற்றிகரமாக முடித்து 2015 ஆம் ஆண்டுக்கான அமெரிக்காவில் வழங்கப்படும் சர்வதேச துணிச்சல் மிக்க பெண்களுக்கான விருதினை பெற்றுள்ளார்.

2013 ஆம் ஆண்டு மே மாதம் 14 ஆம் திகதி அன்று இளங்கலை பைலட் பயிற்சியின் போது எடுக்கப்பட்ட பட்டதாரிகள் இணைந்து எடுக்கப்பட்ட படம்

வாழ்க்கை மற்றும் தொழில்
-----------------------

1992 ஆம் ஆண்டு ஆப்கானிசுதானில் பிறந்த இவர் விமான ஓட்டியாக படித்து வெற்றிபெற்றார். இவர் 2010 ஆண்டு சூலை மாதம் ஆப்கானிசுதான் விமானப்படையில் பயிர்சியில் சேர்ந்து 2012 ஆம் ஆண்டு ஆய்தப்படையில் இரண்டாம் நிலை அதிகாரியாக சேர்ந்தார். தன் தந்தையுடன் சோவியத் ஒன்றிய படையில் இரண்டு பெண் விமானிகள் வேலை செய்ததைப் பார்த்து இவரும் இந்த வேலைக்கே படித்தார். இவர் முதல் முதலில் தனியாக இயக்கிய விமானத்தின் பெயர் *செஸ்னா 182* என்பதாகும்.

தஞ்சம்
------

அனைவரும் ஆப்கானிசுதான் படையில் பணிபுரிவார் என்று எதிபார்த்திருந்தபோது அவரின் நாட்டில் பாதுகாப்பு இல்லை என்று கூறி அமெரிக்காவிடம் தஞ்சம் அடைந்துள்ளார்.

வெளி இணைப்புகள்
---------------

விக்கிமீடியா பொதுவகத்தில்,  
 ***நிலோபர் ரஹ்மானி***   
என்பதில் ஊடகங்கள் உள்ளன. 

* Official facebook page
* Danielle Moylan: *Meet Afghanistan's first female fixed-wing pilot'* பரணிடப்பட்டது 2017-03-09 at the வந்தவழி இயந்திரம். Al Jazeera English, 9 November 2015
* "We were wrong …and now we're proud of you". The Conversation, BBC 17 July 2015 (audio, 2mins)
* *Death threats force Afghanistan's first female Air Force pilot to quit*. As It Happens, CBC radio, 7 August 2015 (audio, 6:47 mins)
**இணைய விரிவுரை** (online lecture) என்பது இணையத்தில் வெளியிடுவதற்காக வடிவமைக்கப்பட்ட ஒரு கல்வி விரிவுரை ஆகும். இவை பரவலாக நிகழ்படம்,ஒலி அல்லது இரண்டிலும் பதிவுசெய்யப்பட்டு, பின்னர் பதிவேற்றம் செய்யப்பட்டு குறிப்பிட்ட வலைத்தளத்தில் பார்க்கக்கூடியதாக இருக்கும். மாணவர்கள் தங்களுக்கு வசதியான நேரத்தில் விரிவுரையைப் பார்க்க குறிப்பிட்ட தளத்திற்குச் செல்லலாம். விரிவுரை பதிவு செய்யப்படும் நேரத்தில் இணையத்தில் நேரலையாகப் பார்க்கலாம்.

பாரம்பரியமாக, ஆசிரியரும் மாணவரும் ஒரே அறையில் இருக்கும்போது மட்டுமே குரல் வழிக் கற்பித்தல் சாத்தியமாகும், அங்கு ஆசிரியர் மாணவர்களுக்குத் தகவல்களைப் பரிமாருகிறார். ஆனால் இவகையான கற்றலுக்கு ஆசிரியரும் மாணவர்களும் அருகில் இருக்க வேண்டிய அவசியமில்லை.

மாணவர்கள் இணைய இணைப்பு இருக்கும் வரை, அவர்கள் விரும்பும் எந்த நேரத்திலும், உலகில் எங்கிருந்தும் தங்களுக்கு ஒதுக்கப்பட்ட இணையதளங்களில் வெளியிடப்படும் இணைய விரிவுரைகளை அணுக இயலும். குறிப்பெடுப்பதற்காக அவற்றை மீண்டும் காண வசதி உள்ளது. இணையத்தில் காப்பகப்படுத்தப்பட்ட விரிவுரைகளுடன் கூடிய படிப்புகளில் மாணவர்கள் கணிசமாக ஈடுபடுவதாகவும் அவர்களின் கற்றல் மேம்படுவதாகவும் ஆய்வு முடிவுகள் கூறுகின்றன.   மாணவர்களுக்கான கல்வியை சமமாக்குவதற்கான தீர்வுகளில் இவ்வகையான விரிவுரையும் ஒன்றாக இருக்கலாம். நேருக்கு நேர் தொடர்பு இல்லாமை, தகவல்தொடர்பு இணைப்பு உருவாக்கப்படும் வரை மாணவர்கள் தங்கள் பயிற்றுவிப்பாளர்களை எளிதில் தொடர்பு கொள்ள முடியாது, பதிவு செய்யப்படும் விரிவுரைகள் காரணமாக வருகை குறையலாம் ஆகிய எதிர்மறை விடயங்களும் இதில் உள்ளன.

மேற்கோள்கள்
-----------

1. 1 2  Cascaval, Radu C.; Fogler, Kethera A.; Abrams, Gene D.; Durham, Robert L. (December 2008). "Evaluating the Benefits of Providing Archived Online Lectures to In-Class Math Students" (in en). *Journal of Asynchronous Learning Networks* **12**: 61–70. பன்னாட்டுத் தர தொடர் எண்:1939-5256.. பார்த்த நாள்: September 24, 2016.
ஆவல்நத்தம் காசீஸ்வரர் மற்றும் பசுவேஸ்வரர் கோயில் விவரப் பலகை
**ஆவல்நத்தம் காசீஸ்வரர் மற்றும் பசுவேஸ்வரர் கோயில்** என்பவை தமிழ்நாட்டில் கிருஷ்ணகிரி மாவட்டம், ஆவல்நத்தம் என்னும் ஊரில் அமைந்துள்ள சிவன் கோயில்களாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

### காசீஸ்வரர் கோயில்

ஆவல்நத்தம் காசீஸ்வரர் கோயிலானது ஒரு குகைக் கோயிலாகும். இக்குகைக் கோயில் ஒரு பெரிய பாறையின் கீழ் இயற்கையாக அமைந்த குகையில் குடையப்பட்ட அமைப்பில் உள்ளது. இக்கோயில் பாறையின் கீழ்பகுதியில் உள்ள காரணத்தால் இதற்கு விமானம், துவாரபாலகர்கள் போன்றவை இல்லை. இக்கோயிலை அடைய கீழ்நோக்கிய வாயில் ஒன்று சுரங்கம் போல குடையப்பட்டுள்ளது. இதில் நுழைந்து சென்றால் உள்ளே விஸ்தாரமான கோயிலை அடையலாம். கோயிலில் ஒரே கருவறையில் தனித்தனியாக சுயம்புலிங்கமாக காசீஸ்வரரும், விசாலாட்சி அம்மனும் உள்ளனர். 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

### பசுவேஸ்வரர் கோயில்

காசீஸ்வரர் கோயிலுக்கு அருகில் பசுவேஸ்வரர் கோயில் உள்ளது. இக்கோயில் காசீஸ்வரர் கோயிலைப்போன்று குகைக்கோயிலாக இல்லாமல் கட்டுமானக்கோயிலாக உள்ளது. இக்கோயில் மூலவரான பசுவேஸ்வரரின் கீழே சுயம்பு லிங்க அமைப்புக் காணப்படுகிறது.

தீர்த்தங்கள்
------------

இக்கோயிலுக்கு அருகில் நான்கு அடி நீளமும், ஏழு அடி அகலமும் கொண்ட தீர்த்தக்குளம் ஒன்றும், 41 அடிக்கு 41 அடி கொண்ட காசித்தீர்ரத்தம் என்னும் குளம் ஒன்றுமாக இரண்டு தீர்த்த்தங்கள் உள்ளன.

பூசைகள்
-------

இக்கோயிலில் ஒருகாலப் பூசை நடக்கின்றது. மாசி மாதம் மகா சிவராத்திரி முக்கிய திருவிழாவாக நடைபெறுகிறது.

அமைவிடம்
--------

கிருஷ்ணகிரி, ஒசூர் சாலையில் உள்ள குருபரபள்ளியில் இருந்து தீர்த்தம் செல்லும் சாலையில் 12 கி.மீ தொலைவில் நெடுசாலை என்ற கிராமம் உள்ளது. இந்த கிராமத்தில் இருந்து 0.5 கி.மீ தொலைவில் உள்ள ஆவல்நத்தம் என்ற சிற்றூரில் இக்கோயில்கள் அமைந்துள்ளன.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
3. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 97-99.
**யாப் ஆ லோய்**  (Yap Ah Loy, சீனம்: 葉亞來, 14 மார்ச்சு 1837-15 ஏப்ரல் 1885), (பிற பெயர்கள் **யாப் தேட் லோய்** மற்றும் **யாப் மா லான்**) நவீன கோலாலம்பூரை நிறுவியவராக கருதப்படுகிறார். பத்தொன்பதாம் நூற்றாண்டின் மையப் பகுதியில் கோலாலம்பூரை ஓர் வணிக மற்றும் சுரங்கத்தொழில் நகரமாக இவர் உருமாற்றினார். மலேசிய சீனர் குடியிருப்புகளின் தலைவராக இருந்த யாப் ஆ லோய் கோலாலம்பூரின் *சீன காப்பிதானாக* பிரி்த்தானியர்களால் நியமிக்கப்பட்டார். இந்த காலத்தில் அவர் சட்ட சீர்திருத்தங்களையும் புதிய சட்ட முறைமையையும் கொணர்ந்தார். ஆறு பேர் கொண்ட காவல்துறை கொண்டு சட்ட ஒழுங்கை நிலை நாட்டினார். 60 பேர் வரை இருக்கக்கூடிய சிறைச்சாலையைக் கட்டினார். கோலாலம்பூரின் முதல் பாடசாலையையும், பெடலிங் சாலையில் மரவள்ளிக்கிழங்கு ஆலையையும் நிறுவினார்.

இன்று கோலாலம்பூரின் சீனப்பகுதியின் மையத்திலுள்ள சாலை யொன்று இவரது பெயரைக் கொண்டு 'ஜாலன் யாப் ஆ லோய்' (யாப் ஆ லோய் சாலை) வழங்கப்படுகிறது.

வெளி இணைப்புகள்
---------------

* யாப் ஆ லோயின் வரலாறு
* யாப் ஆ லோய் பரணிடப்பட்டது 2002-09-02 at the வந்தவழி இயந்திரம், செஜரா மலேசியா
* த பிகின்னிங் பரணிடப்பட்டது 2007-10-23 at the வந்தவழி இயந்திரம், கோலாலம்பூரின் ஊரக வரலாற்றுக்கு அறிமுகம்
* யாப் ஆ லோய் (葉亞來 1837 முதல் 1885 வரை) பரணிடப்பட்டது 2012-02-10 at the வந்தவழி இயந்திரம், மலாயா/மலேசியாவில் சீனர்கள் (02)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* அமெரிக்க ஐக்கிய நாடுகள்

 |
***அத்தி*** (*ficus*, /ˈfaɪkəs/) என்பது மோரேசி குடும்பத்தில் உள்ள கெட்டியான மரங்கள், புதர்கள், கொடிகள், மேலொட்டிகளைக் கொண்ட ஏறத்தாழ 850 இனங்களின் ஒரு பேரினம் ஆகும். இக்குடும்பத்தில் காணப்படும் அனைத்து தாவரங்களும் இணைந்து **அத்தி மரங்கள்** அல்லது **அத்தி** என அழைக்கப்படுகின்றன. இவை பெருமளவாக வெப்பவலயப் பகுதிகளிலும், சிறிய அளவில் மிதவெப்பமான பகுதியிலும் வளர்கிறது.

இக் குடும்பத்தில் பொதுவாக காணப்படும் அத்தி (*common fig*), அல்லது *பைகஸ் காரிக்கா* (*F.Carica*) தென்மேற்கு ஆசியா மற்றும் நடுநிலக் கடல் பகுதிகளில் (ஆப்கானித்தான் முதல் போர்த்துகல் வரை) பெருமளவு சாகுபடி செய்யப்படுகிறது. பழங்காலத்தில் இதில் காணப்படும் பழம் **அத்தி** (*figs*) என அழைக்கப்பட்டது. இவற்றில் காணப்படும் பழங்கள் உள்ளுர் பொருளாதாரத்திற்கும் மற்றும் உணவுப் பொருளிலும் முக்கியத்துவம் பெறுகின்றன. இவற்றின் கனிகள் காட்டு உயிரினங்களுக்கு முக்கிய உணவாகப் பயன்படுகின்றன.

விளக்கம்
--------

அத்தி வெப்ப மண்டல வளர் போினம் ஆகும். இது மரமாகவும், சிறு செடியாகவும், கொடியாகவும் வளரும் இயல்புகள் கொண்டுள்ளது. இது பசுமையாகவும், சில நேரங்களில் இலையுதிர் சிற்றினமாகவும், சில பகுதியில் தனித்த தாவரமாகவும் வளர்கிறது.

மஞ்சரி
------

இவற்றில் காணப்படும் பூந்துணர் (மலர்க்கொத்து ) சிறப்பு வாய்ந்ததாக காணப்படுகிறது. இத்தாவரத்தை எளிதில் மற்ற தாவரத்தை விட கண்டறிவது கடினம். சில பண்புகளில் எளிதில் கண்டறிந்து விடலாம். இவற்றில் காணப்படும் கனிகள், மஞ்சாி கொத்தாக காணப்படும். இவற்றின் உள்பகுதியில் சிறிய மலர் காணப்படுகிறது. இவற்றிற்குச் சின்கோனியம் என்றழைக்கப்படும் கனி வகை. இக்கனிவகையில் மகரந்த சேர்க்கை நடைபெற உதவி செய்யும். புச்சிகள் உள்ளுக்குள்ளேயே முட்டை இடுகிறது. இது உயிாியலாளர்களுக்கு மிகப்பொிய கவனத்தைம் (ஆச்சாியத்தையும்) ஏற்படுத்துகிறது.

அத்தி தாவரம் எந்த நூற்றாண்டைச் சார்ந்தது என்பதற்கு தொல்லுயிர் படிவம் ஏதும் கிடைக்கப் பெறவில்லை. தற்காலத்தில் இப்போினம் 60 மில்லியன் ஆண்டுகளுக்கு பழமையானது. சுற்றுச் சூழலில் மிக முக்கியத்துவம் வாய்ந்த இத்தாவரம் மழைக்காடுகளுக்கு மிக முக்கியம் வாய்ந்தது. இதன் கனிகள் பறவைகள், குரங்கு, மரங்கொத்தி, மைனா போன்ற விலங்குகளுக்கு உணவாக பயன்படுகின்றன.

இவற்றின் கட்டை எளிய மற்றும் பால் போன்ற திரவம் வடியும் தன்மை கொண்டவை. இவை எகிப்து நாடுகளில் மிகவும் பரவலாகப் பயன்பட்டது. இந்தியாவில் பைகஸ் பெங்காலியன்ஸ் தாவரம் மூலிகையாகப் பயன்படுகிறது.

கனிகள்
------

இது கனிகள் மூலம் பரவுகிறது. இதில் காணப்படும் கனிகள் உணவாகவும் மருத்துவத்தில் பல்வேறு நோய்களுக்கு மருந்தாகவும் பயன்படுகின்றன. இதில் பிளவனாய்டு, சர்க்கரை, வைட்டமின் யு மற்றும் ஊ மற்றும் நொதிகள் காணப்படுகின்றன. இதில் உருவாகும் லேட்டக்ஸ் (பால்மம்) கண் எாிச்சலையும் ஒவ்வாமையையும் தருகிறது. இதில் ஏறக்குறைய பத்து வகையான வைட்டமின்கள் காணப்படுகின்றன. அனைத்து வகையான அத்தி தாவரங்களும் அமொிக்காவைப் பிறப்பிடமாக கொண்டுள்ளன.

மேற்கோள்கள்
-----------

1. ↑  "Ficus – Definition of ficus by Merriam-Webster". *merriam-webster.com*.
2. ↑  *Sunset Western Garden Book,* 1995:606–607
3. ↑  "Definition of "ficus" – Collins English Dictionary". *collinsdictionary.com*.
கேள்விக்குறி
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

நிறுத்தக்குறிகளுள் ஒன்று கேள்விக்குறி ஆகும். இதை **வினாக்குறி** என்றும் கூறுவர்.

கேள்விக்குறி (?) இடும் இடங்கள்
------------------------------

ஒரு பொருள் குறித்து மேலும் அறியவோ ஐயம், வியப்பு போன்ற உணர்வுகளைத் தயக்கத்தோடு வெளிப்படுத்தவோ **கேள்விக்குறி** பயன்படுகிறது.

கேள்விக்குறி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:

1) வினா வாக்கியத்தின் முடிவில் கேள்விக்குறி இடுவது முறை.
எடுத்துக்காட்டு:
*மதுரைக்குப் போய் வந்துவிட்டீர்களா?*
2) ஐயம், நம்பிக்கையின்மை தொனிக்கும் வாக்கிய முடிவில் கேள்விக்குறி இடுவது முறை.
எடுத்துக்காட்டுகள்:
*இன்னும் இரு நாட்களில் பருவமழை பெய்யும்?*
*கடையில் பற்றிய தீ அருகிலிருந்த வீட்டிலும் பரவியது. எல்லாரும் முண்டியடித்துக்கொண்டு வெளியே ஓடினார்கள். படுக்கையாய்க் கிடந்த கண்ணன் கதி?*
3) ஒரு செய்தி உறுதியாகத் தெரியாத நிலையில் ஐயப்பாடு எழுப்ப கேள்விக்குறி இடுவது முறை.
எடுத்துக்காட்டு:
*கலிங்கத்துப் போர் (கி.மு. 265?) அசோகரின் வாழ்க்கையை வேரோடு மாற்றியமைத்தது.*
4) வியப்போடு ஒன்றை வினவும்போது கேள்விக்குறியையும் உணர்ச்சிக்குறியையும் சேர்த்துப் பயன்படுத்தலாம்.
எடுத்துக்காட்டு:
*உங்களால் இவ்வளவு சீக்கிரம் எப்படி வர முடிந்தது?!*

கேள்விக்குறி தேவை இல்லாத இடங்கள்
--------------------------------

1) அடுக்கி வரும் வினாக்களுக்கு இடையில் கேள்விக்குறி இடுவதில்லை. இறுதி வினாவில் மட்டும் இட்டால் போதும்.
எடுத்துக்காட்டு:
*மும்பைக்கு எப்படிப் போவீர்கள், விமானத்திலா, பேருந்திலா?*
2) *என, என்று, என்ற, என்பது* ஆகிய சொற்களுக்கு முன் மேற்கோள்குறி இல்லாமல் வரும் வினாவை அடுத்து கேள்விக்குறி இடுவதில்லை.
எடுத்துக்காட்டுகள்:
*இதைச் செய்யலாமா, வேண்டாமா என்ற கேள்விக்கு இடமே இல்லை.*
*அயல்நாட்டுப் பயணத்தை அடுத்த ஆண்டுக்குத் தள்ளிப்போடலாமா என்று அவர் கேட்டதும் கண்ணனுக்கு எரிச்சல்தான் வந்தது.*

சான்றுகள்
---------

1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், 2004.

மேற்கோள்கள்
-----------

1. ↑  "The riddle of the Syriac double dot: it's the world's earliest question mark". *University of Cambridge*. 2011-07-21.  from the original on 2022-11-01. Retrieved 2022-11-01. `{{cite web}}`: `|archive-url=` missing title (help)
2. ↑  "Symbol in Syriac may be world's first question mark". *Reuters*. 2011-07-21.  from the original on 2022-11-01. Retrieved 2022-11-01. `{{cite web}}`: `|archive-url=` missing title (help)
3. ↑  "The Grammarphobia Blog: Who invented the question mark?". *www.grammarphobia.com*. 2022-02-28.  from the original on 2022-11-01. Retrieved 2022-11-01. `{{cite web}}`: `|archive-url=` missing title (help)
**கைக் கணினி** (ஆங்கிலம்: *Tablet Computer*) என்பது ஒரு தொடுதிரை கொண்ட அட்டை வடிவிலான கணினி ஆகும். இதை *வரைபட்டிகைக் கணினி* என்றும் சொல்லலாம். இதன் உள்ளீடானது ஒரு விரல் நுனியாலோ அல்லது ஒரு எண்முறை பேனாவின் மூலமாகவோ தரப்படும். அவ்வாறு தரப்படும் அந்த உள்ளீடைத் தத்தல் என்று அழைப்பர்.[]

மலிவு விலைக் கைக் கணினி
-----------------------

35 டாலர்கள் மட்டுமே செலவாகும் படியான சாக்சாட் போன்ற முன்மாதிரிக் கைக் கணினிகள் மூலம் இந்திய ஆய்வாளர்கள் கூறுகின்றனர். ஆனாலும் கூட அதன் மூலப் பொருள்களின் விலை 47 டாலர்கள் ஆகும் என்று கூறப்படுகிறது. ஒரு குழந்தை ஒரு கைக் கணினி திட்டம் (ஒரு.கு.ஒரு.கை.) 100 டாலர்கள் கைக் கணினியை அறிமுகம் செய்துள்ளது. நிகோழசு நெக்குரோபோண்டன், ஒரு.கு.ஒரு.த திட்ட தலைவர், இந்திய ஆய்வாளர்களை இவ்வகையான கைக் கணினிகளை கட்டமைக்க மதராசு தகவல் தொழில்நுட்பத்திற்கு அழைத்துள்ளார்.

இயக்கு தளம்
-----------

வழக்கமான கணினிகள் போன்ற தத்தல்கள் பல வகையான இயங்கு தளங்களில் இயங்கக் கூடும். பிரபலமானவ விண்டோஸ், ஐஒஎஸ், மற்றும் ஆண்ட்ராய்டு ஆகும்.

முக்கிய வன்பொருள்
-----------------

* **மையச் செயற்பகுதி :** கைக் கணினியில் x86, x86-64 அல்லது கட்டமைப்பு மையச் செயற்பகுதிகளை பயன்படுத்துகின்றன.
* தாய்ப்பலகை
* தொடுதிரை
* திண்மநிலை நினைவகம்
* முடுக்கமானி
* புளுடூத் இசைவாக்கி மற்றும் கம்பியற்ற பிணைய இசைவாக்கி
ஒர் இசுரேலிய டெசட் ஈகிள் கைத்துப்பாக்கி.
**கைத்துப்பாக்கி** (*Handgun*) ஒரு கையினால் பிடித்துச் சுடப்பயன்படும் ஒரு சுடுகலனாகும். கைத்துப்பாக்கிகளில் பல வகைகள் உள்ளன. சிறு கைத்துப்பாக்கி, சுழல் கைத்துப்பாக்கி ஆகியன முக்கிய கைத்துப்பாக்கி வகைகளாகும். சிறுகைத்துப்பாக்கியில் துப்பாக்கிக் குண்டுகள் துப்பாக்கியினுள் இருக்கும். சுழல்கைத்துப்பாக்கியில் சுழலும் நீள் உருளையின் துளைகளுள் குண்டுகள் இடப்படும்.

ஆரம்பத்தில் ஒரே ஒரு தடவை சுடக்கூடிய கைத்துப்பாக்கிகளே உருவாக்கப்பட்டன. அடுத்தடுத்துச் சுடுவதனை சாத்தியப்படுத்தும் முயற்சிகள் தொடர்ந்தன. ஆரம்பத்தில் ஒன்றுக்கு மேற்பட்ட சுடுகுழல்கள் பயபடுத்தப்பட்டன. பத்தொன்பதாம் நூற்றாண்டில் சுழல்கைத்துப்பாக்கி கண்டுபிடிக்கப்பட்டமை ஒரே சுடுகுழலுடன் அடுத்தடுத்துச் சுடுவதைச் சாத்தியமாக்கியது. பின்னர் சிறுகைத்துப்பாக்கிகள் அறிமுகமாயின.

கைத்துப்பாக்கிகள் சிறியவை; பாரங் குறைந்தவை; இலகுவில் எடுத்துச் செல்லவும் மறைத்து வைக்கவும் கூடியவை. சுடுகலன்களின் பயன்பாடு காரணமாக உடற்பலத்தில் சமமற்றவர்களும் ஒரே அளவான தற்பாதுகாப்பு நிலையைக் கொண்டவர்களாக முடிந்தது.

கைத்துப்பாக்கிகள் பொதுவாக தற்பாதுகாப்பு ஆயுதங்களாகவே கருதப்படுகின்றன. தேர்ந்ந்தெடுக்கப்பட்ட இலக்குகளை மிக நெருங்கிச் சென்று தாக்கவும் பயன்படுகின்றன.

வெளி இணைப்புகள்
---------------

விக்கிமீடியா பொதுவகத்தில்,  
 ***Pistols***   
என்பதில் ஊடகங்கள் உள்ளன. 



Search Wiktionary
விக்சனரியில் ***handgun*** என்னும் சொல்லைப் பார்க்கவும்.

* Interactive Illustrated Pistol
* Handgun Database
* Ballistics By The Inch – Relationship between barrel length and bullet velocity.

மேற்கோள்கள்
-----------

1. ↑  "Definition of HANDGUN". *www.merriam-webster.com*. Retrieved 2019-04-05.
2. ↑  Cary, Lucian (1961). *The Colt GunBook*. Greenwich, Connecticut, USA: Fawcett Publications. பக். 3.
3. ↑  Hosley, William(1999).Robert Merrill Muth "Guns, Gun Culture, and the Peddling of Dreams". *{{{booktitle}}}*, 47, New York:NYU Press.
**கைம்முரசு இணை** (தபேலா அல்லது தப்லா அல்லது இருமுக முழவு) இந்துஸ்தானி இசையில் மிக முக்கியமான தாள வாத்தியம். கடந்த 200 ஆண்டுகளிலேயே கைம்முரசு இரண பிரபல்யம் அடைந்துள்ளது. கச்சேரியின் பிரதான பாடகர் அல்லது வாத்தியக்கருவியை இசைப்பவர் கைம்முரசு இணை ஜதிகளை (டேக்காக்களை) அனுசரித்தே பாட அல்லது வாத்தியத்தை இசைக்க வேண்டும்.

கைம்முரசு இணையின் அமைப்பு
-------------------------

பொ.ஊ.மு. 200 சிற்பங்கள் பஜே குகைகள், மகாராஷ்டிரா, இந்தியா தபலா மற்றும் நிகழ்ச்சி மற்றொரு நடன விளையாடி ஒரு பெண் காட்டும்.
கைம்முரசு இணை 2 பாகங்களால் ஆனது. இடது கையால் வாசிக்கப்படுவது பயான் என்றும் வலது கையால் வாசிக்கப்படுவது தயான் என்றும் அழைக்கப்படும். பயான் மண்ணாலோ செம்பாலோ ஆக்கப்படும். தயான் மரத்தினால் ஆக்கப்பட்டு இருக்கும். இரண்டினதும் மேற்பாகம் தோலினால் மூடப்பட்டிருக்கும்.

உருளை வடிவான மரத்துண்டுகள் கைம்முரசு இணையில் பொருத்தப்பட்டிருக்கும். இத்துண்டுகளை மேலேயும் கீழேயும் நகர்த்துவதன் மூலம் சுருதியைக் கூட்டிக் குறைக்கலாம். தபேலா 1 அடி முதல் 15 அங்குலம் வரை நீளம் உள்ளது. பயான் 1 அங்குலம் அல்லது 2 அங்குலம் தயானை விடக் குறைவானது ஆகும். மிருதங்கத்தைப் போன்று மாவும், தண்ணீரும் கலந்த பாயாவில் பூசப்படும். இப்பச்சை நிரந்தரமாகப் பொருத்தப்பட்டிருக்கும்.

வாசிக்கும் முறை
---------------

கைம்முரசு இணை வாசிப்பதில் வெவ்வேறு பாணிகள் உண்டு. இப்பாணிகள் Pur Va Baj, Dilli Baj, Ajrara Baj போன்றன. தற்போது தென்னிந்தியாவில் பக்திப்பாடல், மெல்லிசைப்பாடல், பஜனைப்பாடல்களுக்கும் கைம்முரசு இணை பக்கவாத்தியமாக வாசிக்கப்படுகிறது.

பிரபல கைம்முரசு இணைக் கலைஞர்கள்
-------------------------------

* அபான் மிஸ்ரி (Aban Mistry)
* அல்லா ரக்கா கான் (Alla Rakka Khan)
* உஸ்தாத் ஸாகிர் ஹூசேன் (usted Zakir Hussain)

வெளி இணைப்புகள்
---------------

விக்கிமீடியா பொதுவகத்தில்,  
 ***Tabla***   
என்பதில் ஊடகங்கள் உள்ளன.

மேற்கோள்கள்
-----------

1. ↑  Abram, David (1994) (in en). *India: The Rough Guide*. Rough Guides. பக். 1137. பன்னாட்டுத் தரப்புத்தக எண்:978-1-85828-104-9. .
2. ↑  Ellingham, Mark (1999) (in en). *The Rough Guide to World Music*. Rough Guides. பக். 73. பன்னாட்டுத் தரப்புத்தக எண்:978-1-85828-636-5. .
3. ↑  Don Michael Randel (2003). *The Harvard Dictionary of Music*. Harvard University Press. பக். 820, 864. பன்னாட்டுத் தரப்புத்தக எண்:978-0-674-01163-2. .
**அழகப்பா ராம்மோகன்** (5, நவம்பர், 1939 - 12, திசம்பர், 2019) என்பவர் ஐக்கிய அமெரிக்காவின், இல்லினாய்ஸ் மாகாணத்தில் உள்ள சிகாகோ நகரில் வாழும் ஒரு தமிழர். இவர் பிறந்தது மலேசியாவின் பினாங்கு பூர்வீகம் தமிழகத்தின் உள்ள கானாடுகாத்தான். தமிழைப் பரப்புவதற்காகவும் தமிழ்ப் பிள்ளைகளுக்கு உதவுவதற்காகவும் **உலக தமிழ் வளர்ச்சி அறக்கட்டளை** அமைப்பை உருவாக்கி அதன் இயக்குநராக இருந்தார்.

திருக்குறள் பணிகள்
------------------

அமெரிக்காவில் பொறியாளராக பணியாற்றிய இவர் ஓய்வு பெற்ற பிறகு தமிழ்ப் பணிகள் செய்யத்துவங்கினார். 2000 ஆண்டு **திருக்குறள் பொதுமறை** என்ற பெயரில் திருக்குறள் நூலை 1,824 பக்கங்களுடன் ஒவ்வொரு அதிகாரத்திற்கும் நான்கு பக்கங்களில் படங்களுடன் தமிழிலும் ஆங்கிலத்திலும் விளக்கம் போன்றவற்றுடன் உயர்ந்த தரத்தில் பைபிள் தாளில் அச்சிட்டு சென்னையில் வெளியிட்டார். இதைத் தவிர, காமத்துப் பால் குறள்களையும் எஸ். பி. பாலசுப்பிரமணியம். - சித்ரா ஆகியோரைக் கொண்டு பாட வைத்து குறுந்தகடுகளாக பதிவு செய்திருக்கிறார். திருக்குறளின் கருத்துகளை 108 மந்திரங்களாக்கி அதையும் பத்து நிமிடம் ஓடக்கூடிய குறுந்தகடு மற்றும் ஒலி நாடாவாக வெளியிட்டிருக்கிறார்.

தமிழில் ஸ்டீபன் ஹாக்கிங்கின் படைப்பு﻿
-------------------------------------

அமெரிக்காவில் உள்ள அனென்பெர்க் அறக்கட்டளை இயற்பியல் கணிதத்தை மாணவர்களுக்குப் எளிய நடையில் புதிய கோணத்தில் வடிவமைப்பவர்களுக்கு 6 மில்லியன் டாலர் பரிசு என 1986-ல் அறிவித்தது. இந்தச் சவாலை ஏற்று, இயற்பியல் அறிவியலாளர் ஸ்டீபன் ஹாக்கிங் அரை மணி நேரத்திற்கு ஒரு காட்சி விளக்கம் வீதம் 26 மணி நேரம் ஓடக் கூடிய ‘காலம் ஒரு வரலாற்றுச் சுருக்கம்’ என்ற பாடத் திட்டத்தை ஆங்கிலத்தில் உருவாக்கிக் கொடுத்துப் பரிசு பெற்றார்.
இத்தகைய சிறந்த படைப்பைத் அழகப்பா ராம்மோகன் தமிழ்ப் பிள்ளைகளுக்காக 2000 ஆண்டு ஒரு கோடி ரூபாய் செலவில் தமிழில் மொழியாக்கம் செய்தார். இதுவரை தமிழகம், இலங்கை, மலேசியா, புதுச்சேரியில் 68 பள்ளிகளில் இந்தப் பாடத்திட்டத்தை அறிமுகம் செய்துவிட்டார். தமிழக குழந்தைகளுக்கும் கொண்டுவந்து சேர்க்க முயற்சி செய்துவருகிறார்.

எழுதிய நூல்கள்
--------------

* திருக்குறள் - தமிழ்ப் பண்பாட்டுக் கையேடு 2000
* தொழில் முனைப்பாற்றலும் தமிழர்களும் 2005
* நினைக்கப்பட வேண்டியவர்கள், 2002

மேற்கோள்கள்
-----------

1. ↑  திரு. அழகப்பா ராம்மோகன் அவர்கள் மறைவு | திரு. பொற்செழியன், இரங்கல்
2. ↑  "அழகப்பா இராம்மோகன் உடன் மின்காணல்". சிபி.. பார்த்த நாள்: 6 ஏப்ரல் 2016. 
[*தொடர்பிழந்த இணைப்பு*]
3. ↑  "தமிழா... தமிழா...". தி இந்து (தமிழ்). 29 மார்ச் 2016.. பார்த்த நாள்: 6 ஏப்ரல் 2016.
4. ↑  "காட்சி வழி குறுந்தகடு வழங்கல்". தினமணி. 5 மார்ச் 2016.. பார்த்த நாள்: 6 ஏப்ரல் 2016.
5. ↑  "ராம்மோகன், அழகப்பா". விருபா.. பார்த்த நாள்: 6 ஏப்ரல் 2016.
A political/geographical representation of the Eastern Himalayas (credits: ICIMOD)நிலவியல், அரசியல் அடிப்படையில் குறிப்பிடப்படும் கிழக்கு இமயமலைத் தொடர் பகுதிகள் ICIMOD
**கிழக்கு இமயமலைத் தொடர்** (*Eastern Himalayas*) என்பதன் நிலப்பகுதிகள் நேபாளம், வடகிழக்கு இந்தியா, பூட்டான், திபெத் தன்னாட்சிப் பகுதி முதல் சீனாவில் உள்ள யுன்னான் வடக்கு மியான்மர் வரை பரவி உள்ளது. இந்திய துணைக்கண்டத்தின் பருவமழை இப்பகுதிகளின் காலநிலையில் மாற்றங்களை ஏற்படுத்துகிறது. குறிப்பாக சூன் முதல் செப்தம்பர் வரை இம்மாற்றங்கள் வெகுவாக ஏற்படுகின்றன. இந்நிலப்பகுதிகளில் குறிப்பிடத் தக்க வகையில் உயிரியற் பல்வகைமை நிறைந்து காணப்படுகிறது. இம்மலைத்தொடரின் தட்பவெப்பநிலை சூழ்நிலை என்பது வெப்ப வலயத்தில் உள்ள மலைச் சூழற்றொகுதிகள் ஆகும். கோடைகாலத்தில் இங்கு நிலவும் சராசரி வெப்பநிலை 20 °C (68 °F) ஆகும். வருடத்தின் சராசரி மழை அளவு 10,000 mm (390 அங்குலம்) ஆகும். அதிக அளவிலான பனிப்பொழிவு அரிதாக ஏற்படுகிறது. மேற்கு இமயமலைத் தொடரினை விட, இங்கு மழைப்பொழிவு அதிகம்.

1. ↑  Shrestha, A.B.; Devkota, L.P. (2010). *Climate change in the Eastern Himalayas: observed trends and model projections*. Kathmandu, Nepal: International Centre for Integrated Mountain Development. .
2. ↑  O'Neill, A.R.; Badola, H.K.; Dhyani, P.P.; Rana, S.K. (2017). "Integrating ethnobiological knowledge into biodiversity conservation in the Eastern Himalayas". *Journal of Ethnobiology and Ethnomedicine* **13** (1): 21. doi:10.1186/s13002-017-0148-9. பப்மெட்:28356115.
3. ↑  O'Neill, A. R. (2019). "Evaluating high-altitude Ramsar wetlands in the Sikkim Eastern Himalayas". *Global Ecology and Conservation* **20**: e00715. doi:10.1016/j.gecco.2019.e00715.
கோடரி
**கோடரி** (*Axe*) (மாற்று வழக்குகள்: **கோடாரி**, **கோடாலி**) பன்னெடுங்காலமாகப் பயன்பட்டுவரும் ஒரு கருவியாகும். மரத்தை வெட்ட, பிளக்க, செதுக்க கோடரி பயன்படுகிறது. முற்காலத்தில் போர்களங்களில் ஒரு முக்கிய ஆயுதமாகவும் பயன்பட்டது. ஒரு கைப்பிடியையும் கூரிய வெட்டும் பகுதியையும் கொண்டிருக்கும். வெட்டும் பகுதி இரு சாய்தளங்கள் கூடியவாறு இருந்து ஓர் ஆப்பு அல்லது முளை போல் பயன்படுவதால் இது ஓர் எளிய இயந்திரம் ஆகும். தொன்முது காலங்களில் (~ கி.மு 6000) கோடரிகள் மரக் கைப்பிடியும் கற்தலையும் கொண்டிருந்தன. இப்போது இரும்பு, எஃகுப் போன்ற உலோகங்கள் (மாழைகள்) கோடரி உற்பத்தியிற் பயன்படுகின்றன.

மேற்கோள்கள்
-----------

1. ↑  "The history of the axe". *Gränsfors Bruk Sweden* (in அமெரிக்க ஆங்கிலம்).  from the original on 30 January 2023. Retrieved 2023-01-30. `{{cite web}}`: `|archive-url=` missing title (help)
2. ↑  Leakey, M. D. 1972. *Olduvai Gorge*. Vol 3. Cambridge: Cambridge University Press.
3. ↑  Asfaw, B.; Beyene, Y.; Suwa, G.; Walter, R. C.; White, T. D.; Woldegabriel, G.; Yemane, T. (1992). "The earliest Acheulean from Konso-Gardula". *Nature* **360** (6406): 732–5. doi:10.1038/360732a0. பப்மெட்:1465142. Bibcode: 1992Natur.360..732A.
டான் ஸ்ரீ டாக்டர் **கோ சு கூன்** (*Koh Tsu Koon*) மலேசியாவின் பினாங்கு மாநிலத்தின் மூன்றாவது முதலமைச்சர் மற்றும் மலேசிய மக்கள் இயக்கக் கட்சியின் முன்னாள் தலைவரும் ஆவார். இவர் 2008 ஆம் ஆண்டு நடைபெற்ற நாடாளுமன்றத் தேர்தலில், இப்போதைய பினாங்கு துணை முதலமைச்சர் பேராசிரியர் இராமசாமி பழனிச்சாமியிடம் பத்து காவான் நாடாளுமன்ற தொகுதியில் போட்டியிட்டுத் தோல்வியடைந்தார். 2008ஆம் ஆண்டு நடைபெற்ற மலேசிய பொதுத் தேர்தலில் இவரின் மலேசிய மக்கள் இயக்கக் கட்சி, பினாங்கு சட்டமன்றத்தில், பாக்காத்தான் ராக்யாட்டின் ஜனநாயக செயல் கட்சியிடம் 19 இடங்களையும், மக்கள் நீதிக் கட்சியிடம் 9 இடங்களையும், மலேசிய இஸ்லாமிய கட்சியிடம் 1 இடத்தையும் பறிகொடுத்து இருபது ஆண்டு மலேசிய மக்கள் இயக்கக் கட்சி மற்றும் தேசிய முன்னணி (மலேசியா)யின் பினாங்கு ஆட்சியை இழந்தார்..

செனட்டர்
--------

மூத்த அரசியல்வாதியான இவரை 2008 ஆம் ஆண்டு நாடாளுமன்றத் தேர்தலுக்குப் பின் அப்போதைய மலேசிய பிரதமர் அப்துல்லா அகமது படாவி செனட்டராக்கி அவரது அமைச்சரவையில் அமைச்சர் ஆக்கினார்.

மேற்கோள்கள்
-----------

1. ↑  "Malaysia Decides 2008". த ஸ்டார். Archived from the original on 2010-01-11. பார்க்கப்பட்ட நாள் 20 டிசம்பர் 2009. `{{cite web}}`: Check date values in: `|accessdate=` (help)
2. ↑  "Penang State Assembly Election Result". Archived from the original on 2008-06-21. பார்க்கப்பட்ட நாள் 2014-03-06.
**சைலாக்** 1940 ஆம் ஆண்டு வெளிவந்த தமிழ்த் திரைப்படமாகும். சாமா-ராமு ஆகிய இருவரின் இயக்கத்தில் வெளிவந்த இத்திரைப்படத்தில் செருகளத்தூர் சாமா, டி. எஸ். சந்தானம் மற்றும் பலரும் நடித்திருந்தனர். இது வில்லியம் சேக்சுபியரின் *தி மெர்ச்சன்ட் ஆஃப் வெனிஸ்* என்ற நாடகத்தை அடிப்படையாகக் கொண்டது. மேலும் சாமா *சைலாக்* என்ற கதாபாத்திரமாக நடித்திருந்தார். படம் 23 நவம்பர் 1940 இல் வெளியிடப்பட்து வணிக ரீதியாக தோல்வியடைந்தது. இதன் படச்சுருள் எங்கும் கிடைக்கவில்லை. அது தொலைந்து போயிருக்கலாம்.

தயாரிப்பு
---------

வில்லியம் சேக்சுபியரின் அறிஞரும் கும்பகோணத்தைச் சேர்ந்த வழக்கறிஞருமான கினிமா ராமு, சேக்சுபிய எழுதிய *தி மெர்ச்சன்ட் ஆஃப் வெனிஸ்* நாடகத்தின் தமிழ் தழுவலாக இப்படத்திற்கு திரைக்கதை எழுதினார். இவருடன் இணைந்து அவரது நண்பர் செருகளத்தூர் சாமாவும் இணைந்து சாமா-ராமு என்ற பெயரில் படத்தை இயக்கியிருந்தனர்.

படத்தில் இடம் பெற்ற அனைத்துப் பாடல்களையும் யானை வைத்தியநாத ஐயர், பி. எஸ். சிவராமலிங்கம் (திரையில் டியூக்காக நடித்தவர்) மற்றும் பாபநாசம் சிவனின் சகோதரர் பாபநாசம் ராஜகோபால ஐயர் ஆகியோர் எழுதியிருந்தனர். நாடக நடிகர் எஸ். ஜி. கிட்டப்பாவின் சகோதரர் எஸ். ஜி காசி ஐயர், திரையில் அன்டோனியோ நடிப்பதைத் தவிர, இசையமைப்பாளராகவும் இருந்தார்

மேற்கோள்கள்
-----------

1. ↑
***மன்மதன்*** (*Manmadhan*) ஏ. ஜே. முருகன் இயக்கத்தில், 2004 ஆம் ஆண்டு வெளிவந்த இந்தியத் தமிழ்த் திரைப்படமாகும். சிலம்பரசன் (முதல் முறை இரட்டை வேடம்), ஜோதிகா, கவுண்டமணி, சந்தானம் (நடிகர்), சிந்து துலானி மற்றும் பலர் நடித்துள்ளனர். எஸ். கே. கிருஷ்ணகாந்த் தயாரிப்பில், யுவன் சங்கர் ராஜா இசை அமைப்பில், 12 நவம்பர் 2004 ஆம் தேதி வெளியானது.

365 நாட்களுக்கு மேல் திரையிடப்பட்டு ஒரு வெற்றிப் படமாக அமைந்தது. தெலுங்கு மொழியில் "*மன்மதா*" என்ற பெயரில் டப்பிங் செய்யப்பட்டும், கன்னட மொழியில் "*மதனா*" என்ற பெயரில் மறு ஆக்கம் செய்யப்பட்டும் வெளியானது.

நடிகர்கள்
---------

சிலம்பரசன் - மொட்டை , மன்மதன் (இரட்டை வேடம்)

ஜோதிகா - மைதிலி

(

இரட்டை வேடம்)

கதைச்சுருக்கம்
--------------

மதன் குமார், நன்கு படித்து பட்டய கணக்காளராக பணி புரிந்து வருகிறான். சென்னையில் வசிக்கும் அவன், பகுதி நேரமாக இசை பயின்று வருகிறான். மைதிலியும் அதே கல்லூரியில் இசை பயில்கிறாள். துவக்கத்தில் இருவருக்கும் மோதல் இருந்தாலும், நாளடைவில் நட்பு மலர்ந்தது.

மறுபுறம், மதன் *மன்மதன்'* என்ற புனைப்பெயருடன், தவறாக நடக்கும் இளம் பெண்களை தேடிக் கொன்று எரித்து, சாம்பலை சேகரித்து வைக்கும் பழக்கம் கொண்டவன். அதில் காணாமல் போகும் பெண்களை கண்டுபிடிக்கும் பொறுப்பை சென்னை போலீஸ் அதிகாரி தேவா (அதுல் குல்கர்னி) எடுத்துக்கொண்டார்.

அவ்வாறாக ஒரு நாள், மைதிலி மதன் ஒரு பெண்ணுடன் பார்க்க, மறுநாள் செய்தியில் அப்பெண் காணவில்லை என்று தெரியவர, அந்த பெண்ணின் மறைவிற்கு மதன் குமார் தான் காரணம் என்று நினைத்து, தேவாவிற்கு தகவல் சொல்கிறாள் மைதிலி. மதன் குமார் போலீசில் பிடிபட, அவனுக்கு ஒரு தம்பி இருப்பது தெரியவருகிறது. பின்னர், அந்தக் கொலையாளியை கண்டுபிடிப்பதே மீதிக் கதையாகும்.

ஒலிப்பதிவு
----------

6 பாடல்களை கொண்ட ஒலித்தொகுப்பு 1 ஜூலை 2004 அன்று வெளியானது. யுவன் ஷங்கர் ராஜா இசை அமைத்திருந்தார். பா. விஜய், வாலி, ஸ்நேஹன் மற்றும் நா. முத்துக்குமார் ஆகியோர் பாடல் ஆசிரியர்கள் ஆவர்.

### பாடல் பட்டியல்

1. தத்தை தத்தை
2. மன்மதனே நீ
3. ஓ மாஹீரே
4. வானமென்ன
5. என் ஆசை மைதிலியே
6. காதல் வளர்த்தேன்

வெளியீடு
--------

ரூபாய் ஐந்து கோடி செலவில் தயாரிக்கப்பட்ட இந்தப் படம், 140 ஒளிப்பதுவுகளுடன் வெளியானது. இந்திய தனிக்கைக் குழு இப்படத்திற்கு "ஏ" சான்றிதழ் வழங்கியது.

வெளி-இணைப்புகள்
---------------

*

மேற்கோள்கள்
-----------




1. ↑  "https://www.indiaglitz.com". `{{cite web}}`: External link in ``|title=`` (help)
2. ↑  "https://www.youtube.com". `{{cite web}}`: External link in ``|title=`` (help)
3. ↑  "https://www.raaga.com". `{{cite web}}`: External link in ``|title=`` (help)
4. ↑  "http://www.sify.com". Archived from the original on 2017-09-02. பார்க்கப்பட்ட நாள் 2019-03-06. `{{cite web}}`: External link in ``|title=`` (help)
5. ↑  "http://www.sify.com/". Archived from the original on 2017-09-02. பார்க்கப்பட்ட நாள் 2019-03-06. `{{cite web}}`: External link in ``|title=`` (help)
**மோகினி** *(Mohini)* என்கிற மோகினி கிறிஸ்டினா ஸ்ரீனிவாசன், தற்போது ஒரு கத்தோலிக்க நற்செய்தியாளராக உள்ளார். இவர் முன்னாள் இந்திய நடிகை ஆவார். இவர், தென்னிந்திய திரைப்படங்களில் நடித்துள்ளார், முக்கியமாக மலையாளம், தமிழ் மற்றும் சில தெலுங்கு மற்றும் கன்னட திரைப்படங்களில் நடித்துள்ளார்.

தனிப்பட்ட வாழ்க்கை
------------------

1976 ஆம் ஆண்டில் தமிழ் பிராமண குடும்பத்தில் மகாலட்சுமி என்ற பெயருடன் பிறந்தார். கோயம்புத்தூரில் உள்ள பிரான்சிஸ் ஆங்கிலோ-இந்தியப் பெண்கள் உயர்நிலைப் பள்ளியில் படிப்பை மேற்கொண்டார். அவர் பரத் என்பவரை மணந்துகொண்டு, அமெரிக்காவில் குடியேறினார். 2006 இல் மோகினி கத்தோலிக்க திருச்சபைக்கு மாற்றப்பட்டார்.

திருச்சபை பணி
-------------

மோகினி புனித மைக்கேல் கத்தோலிக்க குழு உறுப்பினராக உள்ளார். இது ஒரு ஆன்மீக ஆலோசனையை இலக்காக கொண்டிருக்கும் கத்தோலிக்க அமைப்பாகும். அவர் செயின்ட் மைக்கேல் அகாதமியில் ஆன்மீக நலன் மற்றும் மீட்பு ஆலோசனை பயிலும் ஒரு மாணவர் ஆவார். மோகினி மீட்பு ஆலோசனை பிரிவில் பட்டம் பெறுவதற்காக பணிபுரிந்து வருகிறார். பட்டப்படிப்பு முடித்த பின் அவர் செயிண்ட் பெடரெ பையோ மையத்தில் மீட்பு ஆலோசனை வழங்குபவராக பணிபுரியலாம்.

தொழில்முறை நடிப்பு வாழ்க்கை
---------------------------

மோகினி தனது முதல் படமான ஈரமான ரோஜாவில் நடித்ததற்குப் பிறகு, 1991 ஆம் ஆண்டு *டான்சர்* படத்தில் அக்சய் குமாருடன் கதாநாயகியாக நடிப்பதற்கு பாலிவுட் சென்றார். 1999 ல் மோகினி, பரத் என்பவரை திருமணம் செய்து கொண்டு அமெரிக்காவிலுள்ள வாஷிங்டனில் குடியேறினார். இத் தம்பதியருக்கு, ருத்ராக்ஷ் மற்றும் அனிருத் என்ற 2 மகன்கள் இருக்கிறார்கள்.

### தொலைக்காட்சித்தொடர்கள்

மோகினி, சன் தொலைக்காட்சியில் காதல் பகடை (1996), ராஜராஜேஸ்வரி (2006), பொதிகை தொலைக்காட்சியில், ஒரு பெண்ணின் கதை (1998) போன்ற தமிழ் தொலைக்காட்சித் தொடர்களிலும் மற்றும் ஜெய்ஹிந்த் தொலைக்காட்சியில் "கதனார் கடம்பத்து கதனார்" (2007) என்கிற மலையாளத் தொடரிலும் நடித்துள்ளார்.

குறிப்புகள்
-----------

1. ↑  A. Fraizer (9 September 2015). "From limelight to the Light of the world…". Catholic New Media Network. Archived from the original on 25 மார்ச் 2019. பார்க்கப்பட்ட நாள் 25 மார்ச் 2019. `{{cite web}}`: Check date values in: `|access-date=` and `|archive-date=` (help)
2. ↑  Weaver (30 May 2017). "Former Indian film star converts from Hinduism to Catholicism". North West Catholic. Archived from the original on 12 ஜூலை 2018. பார்க்கப்பட்ட நாள் 25 மார்ச் 2019. `{{cite web}}`: Check date values in: `|access-date=` and `|archive-date=` (help)
3. ↑  "Legionnaires of St. Michael". Archived from the original on 2018-01-06. பார்க்கப்பட்ட நாள் 2019-03-25.
4. ↑  "St. Michael Academy for Spiritual Warfare and Deliverance Counseling".
5. ↑  "St. Padre Pio Center for Deliverance Counseling". Archived from the original on 2019-03-25. பார்க்கப்பட்ட நாள் 2019-03-25.

வெளி இணைப்புகள்
---------------

* ஐ.எம்.டி.பி இணையத்தளத்தில் Mohini
**சித்தார்த் ஷுக்லா** என்பவர் ஒரு இந்திய நடிகரும் மாடலும் ஆவார். இவர் *பாலிகா வது* என்ற இந்தி தொடரில் "ஷிவ்ராஜ்" கதாபாத்திரத்தில் நடித்ததன் மூலம் பரவலாக அறியப்பட்டார். இவர் 2014ம் வருடத்தில் வருண் தவான் நடித்த *ஹம்டி ஷர்மா கி துல்ஹானியா* என்ற படத்தில் ஒரு துணைக்கதாபாத்திரத்தில் நடித்ததன் மூலம் வெள்ளித்திரையில் அறிமுகமானார். இப்படத்தில் அவர் தனது நடிப்பிற்காக 2015ம் ஆண்டு *ஸ்டார் டஸ்ட் அவார்ட்ஸ்* நிகழ்வில் சிறந்த திருப்புமுனை நடிப்பு விருதும் பெற்றார்.

ஷுக்லா 2016ம் ஆண்டு கலர்ஸ் டிவியின் *கத்ரோன் கே கிலாடி* என்ற ரியாலிட்டி ஷோவில் பங்கேற்று அதில் வெற்றியும் பெற்றார். அவர் கலர்ஸ் டிவியில் *தில் ஸே தில் தக்* என்ற இந்தி தொடரில் நடித்து வந்தார்.

இவர் கடந்த 2019 ஆம் ஆண்டில் பிரபல பாலிவுட் நடிகர் சல்மான் கான் தொகுத்து வழங்கிய பிக்பாஸ் 13 நிகழ்ச்சியின் வெற்றியாளர் ஆவார்.

2021 செப்டம்பர் 2 ஆம் தேதி காலை மாரடைப்பால் காலமானார்

மேற்கோள்கள்
-----------

1. ↑  "Stardust Awards 2015: List of Winners". *NDTVMovies.com*. பார்க்கப்பட்ட நாள் 1 February 2016.
2. ↑  "Siddharth Shukla wins Khatron Ke Khiladi takes home prize money of rs 25 lakh".
**சுசி டிலேர்** ( Suzy Delair ) (பிறப்பு சுசெட் பிர்ரெட் டிலேர் ;   டிசம்பர் 31, 1917 - மார்ச் 15, 2020) ஓர் பிரான்சிய நடிகையும், நடனக் கலைஞரும், பாடகியும், நகைச்சுவை நடிகையும்ர் மற்றும் 19 ஆம் நூற்றாண்டின் இறுதியில் பிரான்சில் தொடங்கிய பல்வேறு பொழுதுபோக்குகளின் ஒரு நாடக வகை

யான வாட்வில்லின் நட்சத்திரமும் ஆவார்.

சுயசரிதை
--------

இவரது தந்தை விலையுயர்ந்த தானுந்துகளின் உட்புறத்தை மேம்படுத்தும் தொழிலைச் செய்து கொண்டிருந்தார். இவரது தாய் ஒரு தையல்காரர் ஆவார். தாயாகவும் இருந்தார். பாரிஸில் பிறந்த இவர் மான்ட்மார்ட்ரேவில் வளர்ந்தார். பின்னர், இவர் <i>லா ஸ்கலா</i> இசைப்பள்ளியில் இசை பயின்றார்.

திரைப்படம்
----------

ஹென்றி-ஜார்ஜஸ் க்ளௌசோட், ஜீன் ட்ரெவில்லே, ஜீன் கிரெமில்லன், மார்செல் எல் ஹெர்பியர், கிறிஸ்டியன்-ஜாக், மார்செல் கார்னே, லுச்சினோ விஸ்கொன்டி, ரெனே கிளெமென்ட் மற்றும் ஜெரார்ட் வுரி இயக்கிய படங்களில் நடித்தார்.

1947 ஆம் ஆண்டில், *தி மர்டர் லைவ்ஸ் அட் நம்பர் 21* என்ற படத்தில் டிலேர் ஒரு துணைப் பாத்திரத்தில் நடித்தார். இது நியூயார்க் நகரில் திரையிடப்பட்டது.  பிரான்சில் படமாக்கப்பட்டு 1951 இல் வெளியான லாரல் மற்றும் ஹார்டியின் *அடோல் கே* ( *உட்டோபியா* என்றும் அழைக்கப்படுகிறது) நகைச்சுவைத் திரைப்படத்தில் முக்கிய பெண் கதாபாத்திரமாக நடித்திருந்தார்.

இசை
---

டிலேர் படங்களில் நடிக்கத் தொடங்குவதற்கு முன்பு, மேடை நாடங்களில் நடித்தார்.  28 பிப்ரவரி 1948 அன்று ஹோட்டல் நெக்ரெஸ்கோ என்ற நாடகத்தில் முதல் நைஸ் ஜாஸ் திருவிழாவின் போது இவர் *சி`செட் சி பான்* என்ற பாடலை பாடினார். அமெரிக்கப் பாடகரும் ஜாசு ஊதுகொம்பு இசைக் கலைஞருமான லூயிஸ் ஆம்ஸ்ட்ராங் கலந்துகொண்டு பாடலை விரும்பிக் கேட்டார். ஜூன் 26, 1950 இல், நியூயார்க் நகரில் சை ஆலிவர் மற்றும் அவரது இசைக்குழுவுடன் தனது பாடலின் அமெரிக்கப் பதிப்பை ( ஜெர்ரி சீலன் எழுதிய ஆங்கில வரிகள்) பதிவு செய்தார். இது வெளியிடப்பட்டபோது, வட்டு உலகளாவிய வெற்றியைப் பெற்றது. மேலும் இந்த பாடல் சிறந்த சர்வதேச பாடகர்களால் நிகழ்த்தப்பட்டது.

சொந்த வாழ்க்கை
--------------

டிலேர், பிரெஞ்சு திரைப்பட இயக்குனரும், தயாரிப்பாளரும் மற்றும் திரைக்கதை எழுத்தாளருமான ஹென்றி-ஜார்ஜஸ் க்ளூசோட் என்பவருடன் 12 ஆண்டுகள் துணையாக இருந்தார்.

மேற்கோள்கள்
-----------

வெளி இணைப்புகள்
---------------


1. ↑  "French movie star Suzy Delair dies". *Texarkana Gazette*. New York Times News Service. 21 March 2020 இம் மூலத்தில் இருந்து 28 July 2020 அன்று. பரணிடப்பட்டது... பார்த்த நாள்: 28 July 2020.
2. 1 2  "Suzy Delair, French Actress and Chanteuse, Dies at 102". *The Hollywood Reporter*. 16 March 2020 இம் மூலத்தில் இருந்து 28 July 2020 அன்று. பரணிடப்பட்டது... பார்த்த நாள்: 28 July 2020.
3. ↑  "Fired by passion for 85 years". *The Los Angeles Times*. January 17, 2003.. பார்த்த நாள்: July 28, 2020.
4. 1 2 3  "A character who hits close to home". *The Los Angeles Times*: p. E 7. 17 January 2003.. பார்த்த நாள்: July 28, 2020.
5. ↑  "'Murder Lives at 21' Coming Here Aug. 16". *The Brooklyn Daily Eagle* (New York, Brooklyn): p. 4. August 8, 1947.. பார்த்த நாள்: 19 January 2019.
இருசமபக்க சரிவகம்
**இருசமபக்கச் சரிவகம்** என்பது நாற்பக்க சரிவகத்தில் இணையாகா பக்கங்கள் இரண்டும் சமமாகவும் ஒரே கோணத்தில் இணையான பக்கங்களோடும் சேரும் ஒரு முற்றுப்பெறும் வரிவடிவம். பரவலாக அறியப்படும் செவ்வகமும் (நீள்சதுரம்), சதுரமும் குறிப்பிட்ட சிறப்பான இருசமபக்கச் சரிவகம் ஆகும் ஆனால் சரியும் பக்கங்கள் இணையான பக்கங்களுக்குச் செங்குத்தான கோணத்தில் அமைந்துள்ளன.

மேற்கோள்கள்
-----------

1. ↑  "Trapezoid - math word definition - Math Open Reference".
2. ↑  Ryoti, Don E. (1967). "What is an Isosceles Trapezoid?". *The Mathematics Teacher* **60** (7): 729–730. doi:10.5951/MT.60.7.0729.
3. ↑  Larson, Ron; Boswell, Laurie (2016). *Big Ideas MATH, Geometry, Texas Edition*. Big Ideas Learning, LLC (2016). பக். 398. பன்னாட்டுத் தரப்புத்தக எண்:978-1608408153. .

படத்தில் காட்டப்பட்டுள்ள இருசமபக்க சரிவகத்தில் ABD, ACD என்னும் இரு முக்கோணங்களும் முற்றீடான முக்கோணங்கள். BAD என்னும் கோணமும், CDA என்னும் கோணமும் இணையானது. எனவே இது இருசமபக்கச் சரிவகத்தில், இணையான இரு பக்கங்களிலும் சேரும் மற்ற இரு பக்கங்களும் இணையான கோணங்கள் கொண்டிருக்கும்.
**பேரரசி ஜித்தோ** பாரம்பரிய வரிசைப்படி சப்பானின் 41வது மன்னராக இருந்தார். ஜென்மெய்யின் ஆட்சி 686 முதல் 697 வரை நீடித்தது.

சப்பான் வரலாற்றில், பேரரசி ஆட்சிப் பொறுப்பை ஏற்ற எட்டு பெண்களில் மூன்றாவது பெண் ஜித்தோ. ஜித்தோவிற்கு முன் இருந்த இரண்டு பெண் மன்னர்கள் சுய்கோ மற்றும் கோகியோகு/சைமி. ஜித்தோவுக்குப் பிறகு ஆட்சி செய்த ஐந்து பெண் இறையாண்மைகள் ஜென்மெய், ஜென்ஷோ, கோகென்/ஷோடோகு, மீஷோ மற்றும் கோ-சகுராமாச்சி .

பாரம்பரிய கதை
-------------

 பேரரசி ஜித்தோவின் கவிதை
பேரரசி ஜித்தோ பேரரசர் டென்ஜியின் மகள். அவரது தாயார் ஓச்சி-நோ-இரட்சுமே, அமைச்சர் ஓமி சோகா நோ யமடா-நோ இஷிகாவா மாரோவின் மகள். அவர் டென்ஜியின் முழு சகோதரர் பேரரசர் டென்முவின் மனைவி, அவர் அரியணையில் வெற்றி பெற்றார். பேரரசி ஜித்தோவின் இயற்பெயர் உனோனோசரா அல்லது யூனோ.

### ஜித்தோவின் ஆட்சியின் நிகழ்வுகள்

அவரது மாமாவாக இருந்த அவரது கணவர், பேரரசர் டென்முவின் மரணத்திற்குப் பிறகு ஜித்தோ நீதிமன்ற நிர்வாகப் பொறுப்பை ஏற்றுக்கொண்டார். அவர் தனது மகன் குசகபே-ஷினோவின் இறுதி வாரிசை உறுதி செய்வதற்காக 687 இல் அரியணை ஏறினார். இந்த காலம் முழுவதும், யமடோவில் உள்ள புஜிவாரா அரண்மனையிலிருந்து பேரரசி ஜித்தோ ஆட்சி செய்தார். 689 இல், ஜித்தோ *சுகோரோகுவைத்* தடைசெய்தார், 690 இல் சிம்மாசனத்தில் அமர்த்தப்பட்டபோது அவர் சிறப்பு சடங்குகளைச் செய்தார்.

இளவரசர் குசகபே பிறகு இளவரசராக பெயரிடப்பட்டார், ஆனால் அவர் இளம் வயதிலேயே இறந்தார். குசகபேவின் மகன் கரு-நோ, பின்னர் ஜிடோவின் வாரிசாக பெயரிடப்பட்டார். அவர் இறுதியில் பேரரசர் மோன்மு என்று அறியப்படுவார்.

பேரரசி ஜித்தோ பதினோரு ஆண்டுகள் ஆட்சி செய்தார். இன்னும் ஏழு பேரரசிகள் இருந்தபோதிலும், அவர்களின் வாரிசுகள் பெரும்பாலும் தந்தைவழி ஏகாதிபத்திய இரத்த வரிசையின் ஆண்களில் இருந்து தேர்ந்தெடுக்கப்பட்டனர், அதனால்தான் சில பழமைவாத அறிஞர்கள் பெண்களின் ஆட்சி தற்காலிகமானது என்றும் ஆண்களுக்கு மட்டுமே வாரிசு பாரம்பரியம் இல் பராமரிக்கப்பட வேண்டும் என்றும் வாதிடுகின்றனர். பேரரசி ஜென்மெய், அவரது மகள் பேரரசி ஜென்ஷோவால் அரியணையில் ஏறினார், இந்த வழக்கமான வாதத்திற்கு ஒரே விதிவிலக்காக இருக்கிறார்.

697 இல், மொன்முவின் ஆதரவில் ஜித்தோ பதவி விலகினார்; மற்றும் அவர் ஆட்சிக்கு பிறகு *டைஜோ-தென்னோ* பட்டத்தை எடுத்தார். இதற்குப் பிறகு, ஓய்வு பெற்ற பிறகு அதே தலைப்பைப் ஏற்றார்.

ஜித்தோவின் கல்லறையின் உண்மையான இடம் அறியப்படுகிறது. இந்த பேரரசி பாரம்பரியமாக நாராவில் உள்ள ஒரு நினைவுச்சின்ன சிந்தோஆலயத்தில் (*மிசாகி*) வணங்கப்படுகிறார். இம்பீரியல் ஹவுஸ்ஹோல்ட் ஏஜென்சி இந்த இடத்தை ஜிடோவின் கல்லறையாகக் குறிப்பிடுகிறது. இது முறையாக *ஓச்சி-நோ-ஒகானோ நோ மிசாகி* என்று அழைக்கப்படுகிறது.

குறிப்புகள்
-----------

1. ↑   *Heroic with grace : legendary women of Japan*. Mulhern, Cheiko Irie. (1st ). Armonk, N.Y.: M.E. Sharpe. 1991. பக். 58. பன்னாட்டுத் தரப்புத்தக எண்:0873325273. இணையக் கணினி நூலக மையம்:23015480.
2. ↑  Titsingh, Isaac. (1834). **Annales des empereurs du Japon,* p. 59.*, p. 59, கூகுள் புத்தகங்களில்
3. 1 2 3 4  Varley, H. Paul. *Jinnō Shōtōki,* p. 137.
4. ↑  Brown, D. (1979). *Gukanshō*, p. 270.
5. ↑  *Nihon Shoki*, Volume, 30
6. ↑  "Life in the Cloudy Imperial Fishbowl", *Japan Times*. March 27, 2007.
7. ↑  Imperial Household Agency (*Kunaichō*): 持統天皇 (41)
8. ↑  Ponsonby-Fane, p. 420.
கில்லெட்டின் மூலம் பிரெஞ்சு அரசி மரீ அண்டோனெய்ட்டின் தலை துண்டிக்கப்படுகிறது (16 அக்டோபர் 1793)
**கில்லட்டின்** அல்லது **கில்லெட்டின்** (*guillotine*) மாந்தரின் தலையை வெட்டிக் கொன்று மரண தண்டனை நிறைவேற்றப் பயன்படும் எந்திரம். இதில் ஒரு உயரமான செங்குத்தான சட்டத்தில் ஒரு கூர்மையான கத்தி தொங்கிக் கொண்டிருக்கும். அதன் அடியில் உள்ள பலகையில் தண்டனை விதிக்கப்பட்டவரைக் கட்டி வைப்பர். அவரது கழுத்து கத்தி முனைக்கு நேர் கீழே இருக்கும். கத்தியை அவிழ்த்து விட்டால் வேகாகக் கீழிறங்கி அவரது கழுத்தில் பாய்ந்து தலையை உடனே துண்டித்து விடும்.

பிரெஞ்சுப் புரட்சியின் போது பிரான்சில் கில்லட்டினின் பயன்பாடு பரவலானது. விரைவாக மரண தண்டனையை நிறைவேற்றும் எந்திரமொன்று தேவைப்பட்டதால் கில்லட்டின் வடிவமைக்கப்பட்டது. புரட்சிகர பிரான்சில் மரண தண்டனை வழிமுறைகளை சீர் திருத்தில் ஜோசப்-இக்னேஸ் கில்லட்டின் எனும் மருத்துவரின் பெயரால் இவ்வியந்திரங்கள் "கில்லட்டின்" என்று அழைக்கப்பட்டன. கில்லட்டின்கள் வெகுஜன நினைவிலும் பரவலர் ஊடகங்களிலும் பிரெஞ்சுப் புரட்சி, பயங்கர ஆட்சி போன்றவற்றுடன் பெரிதும் தொடர்பு படுத்தப்படுகின்றன எனினும் பிரான்சில் 1981 மரண தண்டனை ஒழிக்கப்படும் வரை பயன்படுத்தப்பட்டு வந்தன.

மேற்கோள்கள்
-----------

1. ↑  R. Po-chia Hsia, Lynn Hunt, Thomas R. Martin, Barbara H. Rosenwein, and Bonnie G. Smith, *The Making of the West, Peoples and Culture, A Concise History, Volume II: Since 1340*, Second Edition (New York: Bedford/St. Martin's, 2007), 664.
2. ↑  Janes, Regina (1991). "Beheadings". *Representations* (35): 21–51. doi:10.2307/2928715. .
3. ↑  (in பிரெஞ்சு மொழி) Loi n°81-908 du 9 octobre 1981 portant abolition de la peine de mort பரணிடப்பட்டது 31 சூலை 2013 at the வந்தவழி இயந்திரம். Legifrance.gouv.fr. Retrieved on 2013-04-25.
தோலகா மாவட்டத்தில் தாய் குழு கூட்டம்
**தாய் குழு** (*Aama Samuha*) என்பது பாலின சமத்துவம், பெண்களைப் பாதிக்கும் பிரச்சினைகள் மற்றும் சமூகப் பிரச்சனைகள் பற்றிய விழிப்புணர்வை ஏற்படுத்த நேபாள நாட்டில் உருவாக்கப்பட்ட ஒரு தன்னார்வக் குழுவாகும். இக்குழு கூட்டங்கள், கல்வி போன்ற பிரச்சனைகளை பெண்கள் பேசுவதற்கான ஒரு அரங்கமாகவும் செயல்படுகின்றன; சுகாதாரம் மற்றும் உடல்நலம்; பெண் அதிகாரம்; மற்றும் இனப்பெருக்க உரிமைகள் போன்றவற்றையும் குழுவினர் விவாதிக்கின்றனர். மேற்கு நேபாளத்தில் குருங் மக்களால் இக்குழு தொடங்கப்பட்டது. ஏனெனில் குருங் ஆண்கள் நேபாளத்தை விட்டு பிரித்தானிய இராணுவத்திலும் (கூர்காக்களின் படை) மற்றும் இந்திய இராணுவத்திலும் (கூர்கா படைப்பிரிவுகள்) சேருவதற்காக செல்வார்கள். பாட்டு, நடனம் மற்றும் மாலை நேரத்தில் கலாச்சார நிகழ்ச்சிகளை நடத்துவதற்காகவே முதலில் தாய் குழு தொடங்கப்பட்டது.

மேற்கோள்கள்
-----------

1. ↑  "Mothers' groups uplift women and create social awareness in rural parts of Baitadi". *The Kathmandu Post* (in English).  from the original on 18 March 2021. பார்க்கப்பட்ட நாள் 18 March 2021. `{{cite web}}`: `|archive-url=` missing title (help)CS1 maint: unrecognized language (link)
2. ↑   (in en) *Asian Women*. Research Center for Asian Women, Sookmyung Women's University. 1997. பக். 128. .
3. ↑   (in en) *Volunteerism in Nepal*. National Planning Commission, National Development Volunteers Service. 2002. பக். 33. பன்னாட்டுத் தரப்புத்தக எண்:978-99933-701-3-0. .